钦定古今图书集成/明伦汇编/官常典/第181卷 > 风后
## 钦定古今图书集成/明伦汇编/官常典/第181卷 > 风后

按《论语摘辅象》“黄帝七辅：一曰风后受金法。”

〈注〉宋均曰：“《金法》：言能决理是非也。”

按《帝王世纪》：黄帝梦大风吹去天下尘垢，叹曰：“风为
号令，立政者也，垢土去而后在，天下，其有姓风名后
者哉？”依占求之，遇诸海隅。

按《通鉴前编》：“黄帝得六相而天下治，风后明天道。”
按《山西通志》：风后，解州人，与力牧并举，平蚩尤之乱，
得六相而天下治，风后其一也。按：解旧号渤澥之海，
所谓海隅即此。今解州西南一百六十里，蒲州风陵
乡赵村有风后墓，因号风陵渡。